Document ID: 31998R0744

ΚΑΝΟΝΙΣΜΟΣ (ΕΚ) αριθ. 744/98 ΤΗΣ ΕΠΙΤΡΟΠΗΣ της 2ας Απριλίου 1998 περί ενάτης τροποποίησης του κανονισμού (ΕΚ) αριθ. 913/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Ισπανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εμφανίσεως της κλασικής πανώλης των χοίρων σε ορισμένες παραγωγικές περιφέρειες της Ισπανίας, αυτό το κράτος μέλος έλαβε έκτακτα μέτρα στήριξης της αγοράς του χοιρείου κρέατος με τον κανονισμό (ΕΚ) αριθ. 913/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 503/98 (4) 7
ότι η Επιτροπή έχει θεσπίσει κτηνιατρικούς και εμπορικούς περιορισμούς για ορισμένες κτηνιατρικές comarcas στις επαρχίες της Segovia, της Μαδρίτης και του Τολέδου με την απόφαση 97/285/ΕΚ, της 30ής Απριλίου 1997, για ορισμένα προστατευτικά μέτρα που αφορούν την κλασική πανώλη των χοίρων στην Ισπανία (5), όπως τροποποιήθηκε τελευταία από την απόφαση 98/93/ΕΚ (6) 7 ότι, επομένως, σ'αυτές τις περιοχές στις οποίες η παραγωγή χοιριδίων είναι πλεονασματική, απαγορεύεται προσωρινά η θέση σε εμπορία των χοιριδίων 7 ότι είναι, κατά συνέπεια, απαραίτητο να συμπεριληφθούν τα χοιρίδια τα οποία εκτρέφονται σ' αυτές τις περιοχές στα μέτρα στήριξης που προβλέπονται από τον κανονισμό (ΕΚ) αριθ. 913/97 7
ότι χρειάζεται, λόγω της παράτασης της ισχύος των κτηνιατρικών και εμπορικών περιορισμών και της επέκτασής τους σε νέες περιοχές, ιδίως στην επαρχία της Lerida, να αυξηθεί ο αριθμός των χοίρων πάχυνσης που είναι δυνατόν να παραδίδονται στις αρμόδιες αρχές, επιτρέποντας έτσι την παράταση της ισχύος των εκτάκτων μέτρων εντός των επόμενων εβδομάδων 7
ότι οι περιορισμοί της ελεύθερης κυκλοφορίας των χοιριδίων ισχύουν ήδη εδώ και πολλές εβδομάδες στις περιοχές της Segovia, της Μαδρίτης και του Τολέδου, οδηγώντας σε ουσιαστική αύξηση του βάρους των ζώων και, κατά συνέπεια, σε μια κατάσταση η οποία είναι ανυπόφορη από την άποψη της ευζωίας (καλής μεταχείρισης) των ζώων 7 ότι είναι, επομένως, αιτιολογημένη η εφαρμογή του παρόντος κανονισμού από τις 18 Μαρτίου 1998 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 913/97 τροποποιείται ως εξής:
1. Το άρθρο 2 αντικαθίσταται από το ακόλουθο κείμενο:
«Άρθρο 2
1. Επιτρέπεται να παραδίδονται μόνο τα ζώα που εκτρέφονται στις ζώνες προστασίας και επιτήρησης οι οποίες βρίσκονται εντός των διοικητικών περιοχών που αναφέρονται στο μέρος 1 του παραρτήματος ΙΙ του παρόντος κανονισμού, εφόσον οι κτηνιατρικές διατάξεις οι οποίες προβλέπονται από τις ισπανικές αρχές εφαρμόζονται σ' αυτές τις ζώνες την ημέρα της παράδοσης των ζώων.
2. Επιτρέπεται να παραδίδονται μόνο τα χοιρίδια τα οποία εκτρέφονται στις διοικητικές περιοχές που αναφέρονται στο μέρος 2 του παραρτήματος ΙΙ του παρόντος κανονισμού, εφόσον οι κτηνιατρικές διατάξεις οι οποίες προβλέπονται από την απόφαση 97/285/ΕΚ εφαρμόζονται σ' αυτές τις ζώνες την ημέρα της παράδοσης των ζώων.»
2. Στο άρθρο 4 παράγραφος 5, οι όροι «αναφέρονται στο παράρτημα ΙΙ» αντικαθίστανται από τους όρους «αναφέρονται στο μέρος 1 του παραρτήματος ΙΙ».
3. Το παράρτημα Ι αντικαθίσταται από το παράρτημα Ι του παρόντος κανονισμού.
4. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 18 Μαρτίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Απριλίου 1998.

Labels: 3
17
18
6